Almenna reglan er að amatör fær úthlutað einu kallmerki. Nokkrir amatörar fengu úthlutað aukakallmerki með öðrum tölustaf til þess að vera lausir við að nota /svæðistala þegar þeir voru staddir til dæmis í sínum sumarbústað á öðru svæði.
Kallmerkið er einkenni hvers amatörs. Engir tveir amatörar í heiminum hafa sama kallmerki og er því sérhvert kallmerki einstakt. Öll íslensk kallmerki radíóamatöra byrja á TF sem er alþjóðlegt forskeyti fyrir Ísland samkvæmt úthlutun Alþjóða fjarskiptastofnunarinnar, ITU. Sem dæmi um forskeyti kallmerkja radíóamatöra í öðrum löndum, má nefna OZ í Danmörku, LA í Noregi og LU í Argentínu o.s.frv.
Íslensk kallmerki eru yfirleitt á bilinu 4-6 stafir að lengd, forskeyti og síðan 1-3 persónubundnir bókstafir .
Uppbygging kallmerkja. Dæmi: TF3IRA. Forskeytið í kallmerkinu, “TF” stendur fyrir Ísland. Viðskeytið “IRA” stendur Félagið Íslenskir radíóamatörar. Í kallmerkjum sem úthlutað er frá árinu 2018 hefur tölustafur/tölustafir í forskeyti kallmerkis ekki lengur landfræðilega tilvísan.